paragraph_text: Iznenada, prošlog ljeta (eng. Suddenly, Last Summer) je američka drama iz 1959. godine temeljena na istoimenoj kazališnoj predstavi autora Tennesseeja Williamsa. Film je režirao Joseph L. Mankiewicz, producirao Sam Spiegel, a scenarij je napisao Gore Vidal (Williams je službeno također potpisnik scenarija). Glazbu za film skladao je Buxton Orr koristeći ranije napisane teme skladatelja Malcolma Arnolda, a kamerman je Jack Hildyard. Scenografiju je potpisao Oliver Messel.